《严藕渔宫赞假归无锡》
清代·郭棻

潇洒抽簪出凤楼，春风人上木兰舟。一编青史垂行橐，十载红兰浣素裘。

去日莺花怜满目，到时江雨漫回头。长安老友无多在，在马兰台尚滞留。

作者简介：（1622—1690）清直隶清苑人，字芝仙，号快庵、快圃。顺治九年进士。授检讨，历赞善。康熙间历官大理寺寺正、内阁学士。奏疏多直言，如停止圈田后仍有私圈之事，皆直陈不讳。工书法，与沈荃有南沈北郭之称。卒谥文清。有《学源堂集》等。